Olin juba paraja tundeküllusega siinse varjupaiga loomade hingeellu süvenenud, kui äkki tabasin sõbraliku naeratusega neiut end tutvustamas. Maret Õunapuu on  kuus aastat vanem, kui esmapilgul arvasin. Ilmselt teeb hea süda, hoolitsev armastus abivajavate loomade vastu ja karge värske õhk noore inimese tublisti veelgi nooremaks. Maret on "Pesa" projektijuht. Tallinlanna on küll väga lühikest aega Pärnu loomade varjupaigaga seotud, kuid tema edasised plaanid näivad kaugele ulatuvatena. "Pesa" on Tallinna ja Pärnu noorte vabatahtlikul alusel loodud toetusprojekt, millega soovitakse kaasaaidata Pärnu kodutute loomade varjupaigale, et parandada lemmiksõprade  elamistingimusi ja anda neile lootust uue kodu leidmisel.